hotchpotch/miracl-hf-unified huggingface dataset:
Orgazmo – seksin supersankari
Orgazmo – seksin supersankari ("Orgazmo") on vuonna 1997 ilmestynyt komediaelokuva. Elokuvan ovat käsikirjoittaneet animaatiosarja "South Parkin" luojat Trey Parker ja Matt Stone, joista Parker myös ohjasi elokuvan.
Būtingėn öljyterminaali
Būtingėn öljyterminaali (, LOCODE: LT BOT; ) on Liettuan luoteisosassa lähellä Latvian rajaa sijaitseva raakaöljyn maahantuontiterminaali. Terminaali on rahtimäärältään Liettuan toiseksi suurin merisatama, vaikkei terminaaliin kuulukaan varsinaisia satamalaitureita rannalla.
Būtingėn terminaalin öljytankkerin purkupaikka on käytännössä 7,3 kilometriä rantaviivasta avomerelle päin sijaitseva tuulensuojaton tankkerin kiinnittäytymispoiju lastausputkistoineen. Poiju sijaitsee noin merimailin Latvian merirajan eteläpuolella. Maahantuotava raakaöljy siirretään säiliöalukselta poijulta alkavaa siirtoputkea pitkin rannikolla oleviin öljyterminaalin säiliöihin; purkua ohjataan osaltaan öljyterminaalin maalla sijaitsevalta kontrolliasemalta. Tyypillisesti 1–2 hinaajaa avustaa tankkeria kiinnittäytymisen ja purkamisen aikana.
Öljyterminaali ja sieltä Mažeikiaihin johtava yli 80 kilometrin öljyputkilinja rakennettiin aikoinaan, kun Liettuan pohjoisrajan tuntumassa sijaitsevan, Baltian maiden ainoan eli "Mažeikiain öljynjalostamo"n käyttämän raakaöljyn toimitukset Ystävyys-öljyputken Baltian haaran kautta kangertelivat ja sittemmin loppuivat Valko-Venäjää pidemmälle. Tämä öljyputken haara johtaa Venäjän Brjanskin alueelta ensin Valko-Venäjän Navapolatskiin, josta se jatkaa Biržain kautta Latvian Klaipėdaan ja Liettuan Mažeikiaihin.
Öljyterminaali ja öljynjalostamo ovat nykyään osa liettualaista ORLEN Lietuva -öljy-yhtiötä, joka kuuluu puolalaiseen PKN Orlen -öljykonserniin.
Būtingėn terminaali on rahtimäärältään Liettuan toiseksi suurin satama Klaipėdan sataman jälkeen. Joskus liettualaisissa tilastoissa öljyterminaalin rahtimäärät luetaan osaksi Klaipėdan sataman tilastoarvoja.
Būtingėn öljyterminaalin vuosittainen rahtimäärä:
Rabii al-Lafi
Rabii al-Lafi (s. 24. heinäkuuta 1991) on libyalainen jalkapalloilija. Puolustajana pelaava al-Lafi edustaa Tunisian pääsarjassa pelaavaa Club Africainia. Hän kuului Libyan maajoukkueessa vuoden 2012 Afrikan-mestaruuskilpailussa.
Al-Lafi aloitti uransa Al-Ahlissa vuonna 2007. Hän pelasi seurassa neljän kauden verran, kunnes kesällä 2011 siirtyi Tunisiaan, Club Africainiin.
Mestari (vuoden 1992 elokuva)
Mestari on Anssi Mänttärin ohjaama elokuva vuodelta 1992. Se on Mänttärin 15. pitkä elokuva ja siihenastisista kallein. Se kertoo Matti Nykästä muistuttavan huippu-urheilijan ympärillä pyörivästä ilmiöstä.
Käsikirjoitus on toimittaja Antti Arven ideoima, ja sen pohjalta Mänttäri muokkasi lopullisen käsikirjoituksen. Alkuun mäkihyppääjä oli elokuvassa keskeinen, mutta Arven ehdotuksesta keskeiseksi nousi toimittaja.
Aikalaisvastaanotto oli ristiriitaista. Toisaalta elokuvaa luonnehdittiin roskafiliksi, joka rahastaa yleisöä härskisti samoilla menetelmillä, joita siinä arvostellaan. Toisaalta epäkunnioittavaa huumoria pidetään tarpeellisena.
Operaatio Freshman
Operaatio Freshman (keltanokka) oli liittoutuneiden operaatio natsi-Saksan ydinohjelman estämiseksi.
Operaatio Freshman käynnistyi 19. marraskuuta 1942. Tarkoituksena oli pudottaa purjelentokoneista 15 miestä operaatio Grousen miesten seuraksi. Huonossa säässä koneet syöksyivät maahan ja Gestapo (natsien poliisi) nappasi henkiin jääneet. Grousen miehillä oli parempi tuuri – he selvisivät talvesta luolan suojissa jäkälää syöden.
HMS Diomede (F16)
HMS Diomede (viirinumero F16) oli Britannian Kuninkaallisen laivaston Leander-luokan fregatti.
Alus tilattiin Yarrow Shipbuildersilta Scotstounista. Sen köli laskettiin 30. tammikuuta 1968 ja alus laskettiin vesille 15. huhtikuuta 1969. Se valmistui 2. huhtikuuta 1971.
Alus myytiin 1988 Pakistanille, joka liitti sen laivastoonsa nimellä "Shamsheer".
HMS Ariadne (F72)
HMS Ariadne (viirinumero F72) oli Britannian Kuninkaallisen laivaston Leander-luokan fregatti.
Alus tilattiin Yarrow Shipbuildersilta Scotstounista. Sen köli laskettiin 1. marraskuuta 1969 ja alus laskettiin vesille 10. syyskuuta 1971. Se valmistui 10. helmikuuta 1973.
Alus myytiin 1992 Chilelle, joka liitti sen laivastoonsa nimellä "General Baquedano".
Elovainio (täsmennyssivu)
Elovainio viittaa muun muassa seuraaviin:
Liisa Elovainio
Liisa Inkeri Elovainio (s. ) on suomalainen lääkintöneuvos, joka on ansioitunut erityisesti terveyskasvatuksen alalla. Hän on työskennellyt tutkijana, konsultoivana psykologina, terveyskeskuslääkärinä Suomen Syöpäyhdistyksessä, ylilääkärinä lääkintöhallituksen terveyskasvatustoimistossa ja vuodesta 1987 alkaen Suomen Syöpäyhdistyksen, Syöpäsäätiön ja Syöpätautien Tutkimussäätiön pääsihteerinä ja ollut myös kansainvälisten syöpäjärjestöjen luottamustehtävissä.
Elovainio on professori Inkeri Anttilan tytär.
HMS Bacchante (F69)
HMS Bacchante (viirinumero F69) oli Britannian kuninkaallisen laivaston Leander-luokan fregatti.
Alus tilattiin Vickers Armstrongilta Barrow-in-Furnessista, missä köli laskettiin 27. lokakuuta 1966. Alus laskettiin vesille 29. helmikuuta 1968 ja valmistui 17. lokakuuta 1969.
Alus myytiin 1982 Uudelle-Seelannille, joka liitti sen laivastoonsa nimellä "HMNZS Wellington".
HMS Charybdis (F75)
HMS Charybdis (viirinumero F75) oli Britannian Kuninkaallisen laivaston Leander-luokan fregatti.
Alus tilattiin Harland and Wolffilta Belfastista Pohjois-Irlannista. Sen köli laskettiin 27. tammikuuta 1967 telakkanumerolla 1 675 ja alus laskettiin vesille 28. helmikuuta 1968. Se valmistui 2. kesäkuuta 1969.
Alus upotettiin maalilaivana kesäkuussa 1993.
Risto Elovainio
Risto Elovainio on suomalainen lääkäri, joka tunnetaan erityisesti urheilulääkärinä. Elovainio aloitti 1960-luvun lopussa tieteelliset tutkimukset anabolisten steroidien vaikutuksista. Hän on urheilulääkäri ja on toiminut Suomen olympiajoukkueen lääkärinä. Hän on ollut Suomen olympiakomitean lääketieteellisen komission puheenjohtaja ja kansallisen antidopingtoimikunnan jäsen.
HMS Scylla (F71)
HMS Scylla (viirinumero F71) oli Britannian Kuninkaallisen laivaston Leander-luokan fregatti.
Alus tilattiin Devonportin telakalta. Sen köli laskettiin 17. toukokuuta 1967 ja alus laskettiin vesille 8. elokuuta 1968. Se valmistui 12. helmikuuta 1970.
Alus siirrettiin 1994 reserviin ja se upotettiin sukelluskohteeksi Witsandinlahteen 27. maaliskuuta 2004.
Operaation suhteen suljettu joukko
Lukujoukko on suljettu operaation suhteen, jos n-muuttujan operaatio eli funktio formula_1, jonka muuttujat saadaan samasta joukosta formula_2, antaa tulokseksi luvun, joka myös kuuluu joukkoon formula_3 Tämä voidaan merkitä 
ja 
missä formula_6
Binäärioperaatioissa formula_7 on kyse kaksimuuttujaisesta funktiosta formula_8 eli merkinnästä formula_9, jonka tulos kuuluu tai ei kuulu samaan joukkoon formula_2. Vähennyslaskun laskuoperaatio luonnollisten lukujen joukossa eli pari formula_11 ei ole suljettu vähennyslaskuoperaation suhteen, koska vähennettäessä pienemmästä luvusta suurempi, saadaan tuloseksi negatiivinen kokonaisluku, joka ei kuulu luonnollisiin lukuihin. Yhteenlaskun suhteen luonnolliset luvut, eli pari formula_12, muodostavat suljetun joukon, koska kahden pienen luonnollisen luvun summa on aina suurempi luku, joka kuuluu aina luonnollisiin lukuihin. Vastaavasti voidaan todeta, että kahden luvun kertolasku formula_13 on suljettu operaation suhteen. Jakolasku formula_14 taas ei ole suljettu operaation suhteen, koska tulokseksi tuleva murtoluku ei ole aina luonnollinen luku.
Kokonaisluvut on suljettu joukko yhteen-, vähennys- ja kertolukujen suhteen eli formula_15, formula_16 ja formula_17. Jakolasku on suljettu joukko kaikkien- tai positiivisten rationaalilukujen joukossa eli formula_18 ja formula_19.
Luonnollisten lukujen osajoukko parilliset luvut on yhteen- ja kertolaskun suhteen suljettu joukko. Jos parilliset luvut sisältävät myös negatiiviset parilliset luvut, on se suljettu myös vähennyslaskun suhteen.
Konnakrotit
Konnakrotit (Chaunacidae) on krottikaloihin kuuluva heimo. Heimon lajeja tavataan kaikista lämpimistä ja lauhkeista valtameristä läheltä rannikkoa.
Konnakrottien heimoon kuuluu 2 sukua ja 14 lajia. Lajeja ovat muun muassa konnakrotti ("Chaunax fimbriatus") ja rusokonnakrotti ("C. pictus"). Heimon lajit ovat pienehköjä kaloja, jotka saavuttavat korkeintaan 30–35 cm:n pituuden, yleensä ne jäävät noin 15 cm pitkiksi. Ruumis on muodoltaan pallomainen ja iho on löysä. Suu on hyvin suurikokoinen ja kidusaukko sijaitsee ruumiin takaosassa. Konnakrottilajien ensimmäinen selkäevän ruoto on pidentynyt, mutta ei yhtä pitkä kuin monilla muilla krottikaloilla. Sen kärjessä on bioluminoiva elin. Heimon kalat voivat vetää elimen päässään olevaan onkaloon. Selkäevä on lyhyehkö. Heimon lajien ruumiissa on aistihuokosia, jotka muodostavat avoimen aistikanavasysteemin. Väriltään konnakrottilajit ovat tyypillisesti vaaleanpunaisia tai oransseja ja ruumiissa voi olla vaaleampia keltaisia tai oliivinvihreitä pilkkuja.
Konnakrottilajeja tavataan lämpimistä vesistä Atlantista, Intian valtamerestä ja Tyynestämerestä. Ne elävät yksinään lähellä pohjaa mannerjalustoilla 90–2 600 metrin syvyydessä merenpinnasta. Heimon kalat syövät kaloja ja selkärangattomia eläimiä, joita ne houkuttelevat valoelimensä avulla.
HMNZS Waikato
HMNZS Waikato (viirinumero F55) oli Uudenseelannin Kuninkaallisen laivaston Leander-luokan fregatti.
Alus tilattiin 1963 Harland and Wolffilta Belfastista. Sen köli laskettiin 10. tammikuuta 1964 ja alus laskettiin vesille 18. helmikuuta 1965. Alus valmistui 16. syyskuuta 1966.
Alus upotettiin keinotekoiseksi riutaksi 18. joulukuuta 2000.
Poimulehväsammal
Poimulehväsammal ("Plagiomnium undulatum") on lehtisammallaji lehväsammalten heimossa ("Mniaceae"). Sen levinneisyysaluetta on Eurooppa, Kaukasus ja Afrikan vuoristot. Pohjoismaissa sitä esiintyy enimmäkseen hemiboreaalisella vyöhykkeellä.
Poimulehväsammalen versot ovat suikertavia tai pystyjä, latvasta usein haarovia. Se kasvaa viidestä viiteentoista senttimetriä pitkäksi. Lehdet ovat pitkän kielimäisiä, pyöreäkärkisiä ja poikittain aaltoilevan poimuisia. Itiöpesäkkeet ovat harvinaisia, niitä kasvaa useita samassa varressa.
Poimulehväsammalen levinneisyys Suomessa on eteläinen, sitä esiintyy harvinaisena Pohjois-Karjalan korkeudelle. Laji kasvaa lehtometsissä, lettokorvissa ja lähteiköissä kostealla maalla.
Lehtosiipisammal
Lehtosiipisammal ("Fissidens taxifolius") on lehtisammallaji siipisammalten heimossa ("Fissidentaceae"). Sitä esiintyy Maan pohjoispuoliskon lauhkeilla alueilla, Keski-Amerikassa ja Tulimaassa. Pohjoismaissa se on eteläinen erityisesti tammivyöhykkeen laji.
Lehtosiipisammal kasvaa hyvin löyhinä kasvutoina. Haarattomat versot ovat enimmillään kymmenen senttimetriä pitkiä. Lehdet ovat sahalaitaisia. Keskisuoni on lehteä pidempi ja ulottuu piikkinä lehden kärjen yli. Laji on yksikotinen, itiöpesäkkeitä kasvaa toisinaan.Kuvalinkit:
HMNZS Canterbury (F421)
HMNZS Canterbury (viirinumerot F148 ja F421) oli Uuden-Seelannin kuninkaallisen laivaston Leander-luokan fregatti.
Alus tilattiin Yarrow Shipbuildersilta Scotstounista. Sen köli laskettiin 12. kesäkuuta 1969 ja alus laskettiin vesille 6. toukokuuta 1970. Se valmistui 22. lokakuuta 1971.
Alus upotettiin keinotekoiseksi riutaksi 2007.
Kaihelehväsammal
Kaihelehväsammal ("Mnium marginatum") on lehtisammallaji lehväsammalten heimossa ("Mniaceae"). Sitä esiintyy Maan pohjoispuoliskon lauhkealla ja viileällä vyöhykkeellä. Suomen alueella laji on jokseenkin harvinainen ja esiintyy suurehkossa osassa maata.
Kaihelehväsammal kasvaa kahdesta neljään senttimetriä pitkäksi. Lehdet ovat punavartisessa versossa sivulle siirottavina. Lehdet ovat pitkulaiset ja kolmesta viiteen millimetriä pitkät. Niiden reuna on kaksirivisesti hampainen, keskisuoni on punainen. Itiöpesäkkeitä kasvaa toisinaan.
Maija Suova
Olga Maria (Maija) Suova (10. huhtikuuta 1897 Kerimäki – 17. syyskuuta 1981) oli suomalainen toimittaja ja tietokirjailija. Hän toimi Uuden Suomen maakuntakirjeenvaihtajana Turussa vuosina 1930–1935 ja toimittajana vuosina 1936–1937.
Suovan puoliso oli vuodesta 1920 professori Eino Suova.
Haapahiippasammal
Haapahiippasammal ("Orthotrichum obtusifolium") on lehtisammallaji hiippasammalten heimossa ("Orthotrichaceae"). Sitä esiintyy Maan pohjoisella puoliskolla. Skandinaviassa laji on tavallinen paitsi tuntureilla. Suomen alueella haapahiippasammal on elinvoimainen ja sitä esiintyy yleisenä Ahvenanmaalta pohjoisimpaan Lappiin.
Haapahiippasammal kasvaa metsissä ja puistoissa lehtipuiden erityisesti metsähaavan kaarnalla. Laji voi kasvaa myös kalkkipitoisella kivialustalla.
Haapahiippasammal on pienikokoinen. Sen lehdet ovat tylppäkärkisiä. Itiöpesäkkeitä kasvaa melko harvoin, suvuttoman lisääntymisen kappaleet, itujyväset ovat yleisiä.
Etelänhiippasammal
Etelänhiippasammal ("Orthotrichum cupulatum") on lehtisammallaji hiippasammalten heimossa ("Orthotrichaceae"). Sitä esiintyy Maan pohjoisen ja eteläisen puoliskon lauhkealla vyöhykkeellä. Suomen alueella laji on eteläinen, sitä esiintyy harvinaisena Lounais-Suomessa ja Pohjois-Karjalassa.
Etelänhiippasammal kasvaa yhdestä kolmeen senttimetriä pitkäksi ja muodostaa tiheitä ruskeanvihreitä kasvustoja. Lehdet ovat pitkät ja kapeat, tylppä- tai lyhytkärkiset. Niiden reunat ovat taakäänteiset. Itiöpesäke on soikea ja sen kaulaosa puolipallomainen. Pesäkkeessä on 16 eripituista juomua.
Paul (täsmennyssivu)
Paul voi tarkoittaa seuraavia:
Aarne Nopsanen
Aarne Nopsanen (17. helmikuuta 1907 Lahti – 23. syyskuuta 1990 Lahti) oli suomalainen taidemaalari, taidegraafikko ja kuvittaja.
Nopsanen kävi keskikoulun ja opiskeli sitten Viipurin taiteenystäväin piirustuskoulussa 1924–1925, Suomen taideyhdistyksen piirustuskoulussa 1928–1930 sekä Pariisin Académie Colarossissa 1931–1932. Nopsanen työskenteli 1930-luvulla aluksi Suomen Ilmoituskeskuksessa ja 1934–1939 mainostoimisto Erva-Latvalassa. Jatkosodan aikana hän oli TK-piirtäjänä sekä maalasi Mannerheim-ristin ritarien muotokuvia.
Nopsanen hankki toimeentulonsa käyttögraafikkona ja kuvittajana. Hänen tuotantoonsa kuului mainoksia sekä kirjojen kansia ja kuvituksia. Tämän ohella hän oli myös taidemaalari ja maalasi maisemia ja muotokuvia. Tunnetuin Nopsasen maalauksista oli 1950-luvulla maalattu "Keskiviikkokerho", joka esitti Suomen sodanjälkeisen ajan politiikan ja talouselämän merkkihenkilöistä koostuneen samannimisen keskustelukerhon jäseniä. Nopsanen piirsi myös Raul Roineen käsikirjoittamaa "Antti Puuhaara" -sarjakuvaa.
Aarne Nopsasen vaimo Maija ja heidän poikansa Jukka Nopsanen ovat myös taiteilijoita. Aarne Nopsasen veli oli nuortenkirjailija Aulis Nopsanen.
Kaski (täsmennyssivu)
Kaski voi tarkoittaa seuraavia:Kaski on seuraavien suomalaisten sukunimi:
Almirante Condell (PFG-06)
Almirante Condell (viirinumero PFG-06) oli Chilen laivaston Condell-luokan fregatti. Se muistuttaa suuresti Britannian Leander-luokan aluksia.
Alus tilattiin Yarrow and Companyltä Scotstounista Glasgow'sta. Sen köli laskettiin 5. kesäkuuta 1971 ja alus laskettiin vesille 12. kesäkuuta 1972. Alus valmistui 21. joulukuuta 1973.
Alus myytiin maaliskuussa 2008 Ecuadorille, joka liitti sen laivastoonsa nimellä "BAE Eloy Alfaro" (FM-01).
Aulis Nopsanen
Aulis Nopsanen ( 2. kesäkuuta 1915 Pori – 21. huhtikuuta 1981 Helsinki) oli suomalainen lastenkirjailija ja suomentaja. Hänen veljensä oli kuvittaja, taidegraafikko ja taidemaalari Aarne Nopsanen.
Almirante Lynch (PFG-07)
Almirante Lynch (viirinumero PFG-07) oli Chilen laivaston Condell-luokan fregatti. Se muistuttaa suuresti Britannian Leander-luokan aluksia.
Alus tilattiin Yarrow and Companyltä Scotstounista Glasgow'sta. Sen köli laskettiin 6. joulukuuta 1971 ja alus laskettiin vesille 6. joulukuuta 1972. Alus valmistui 25. toukokuuta 1974.
Alus myytiin maaliskuussa 2008 Ecuadorille, joka liitti sen laivastoonsa nimellä "BAP Morán Valverde" (FM-02).
Sini Kuutamo
Sini Kuutamo (s. 1995) on suomalainen uimari, joka edustaa Espoon Cetusta. Syksyllä 2011 hän lähti viettämään vaihto-oppilasvuotta Ranskaan. Joulukuussa 2011 hän voitti Ranskan nuorten mestaruuskilpailuissa kultaa 50 metrin perhosuinnissa. Häntä valmentaa ranskalainen Denis Lamur.
Lokakuussa 2012 Kuutamo teki Suomen ennätyksen 50 metrin perhosuinnissa Tukholman lyhyen radan maailmancup-kilpailussa. Hän sijoittui ajalla 26,12 finaalissa neljänneksi. Marraskuussa 2012 Kuutamo kilpaili lyhyen radan EM-kilpailuissa Chartres'ssa, jossa hän sijoittui 50 metrin perhosuinnissa kymmenenneksi ajalla 26,44.
Almirante Condell
Almirante Condell on ollut neljän Chilen laivaston aluksen nimenä.
Pekkanen
Pekkanen on suomalainen sukunimi, joka on muun muassa seuraavilla henkiöillä:
Maija Lehtonen
Helena Maria (Maija) Lehtonen (10. tammikuuta 1924 Helsinki – 20. marraskuuta 2015 Helsinki) oli suomalainen professori, kirjallisuudentutkija ja opettaja.
Lehtonen kirjoitti ylioppilaaksi 1946, valmistui filosofian kandidaatiksi 1950 ja lisensiaatiksi 1958 ja väitteli tohtoriksi 1964. Hän oli Helsingin tyttölukion ranskan ja saksan kielen opettaja 1956–1960, Helsingin yliopistossa estetiikan ja nykyiskansain kirjallisuuden assistentti 1961–1965, dosentti 1964–1965, apulaisprofessori 1966–1971, yleisen kirjallisuustieteen professori 1975–1990. Suomen akatemian humanistisen toimikunnan vanhempi tutkija hän oli 1971–1972, Uppsalan yliopistossa ranskankielisen kirjallisuuden professori 1972–1977. Hänen keskeinen tutkimuskohteensa oli ranskalainen romantiikan ajan kirjallisuus. Hän oli myös suomalaisen lastenkirjallisuuden tutkimuksen uranuurtaja. Hän suomensi ranskalaista kirjallisuutta, esimerkiksi Albert Camus'ta.
Alfred Kordelinin säätiö myönsi Lehtoselle 30 000 euron tunnustuspalkinnon vuonna 2009. Lehtonen oli Suomalaisen Tiedeakatemian kunniajäsen.
Lehtosen vanhemmat olivat professori J. V. Lehtonen ja Elsa Lehtonen o.s. Rinne.
Lehtonen testamenttasi koko omaisuutensa Helsingin yliopistolle. Lahjoitus – neljä miljoonaa euroa – on suurin Helsingin yliopiston saama kertalahjoitus.
Almirante Lynch
Almirante Lynch on ollut neljän Chilen laivaston aluksen nimenä.
Spektr
Spektr () on Suomessa ilmestyvä venäjänkielinen aikakauslehti. Se on alkanut ilmestyä vuonna 1998. Lehti ilmestyy tabloidina 12 kertaa vuodessa. Lehden päätoimittaja on Eilina Gusatinsky ja kustannusyhtiön toimitusjohtaja hänen veljensä Vladimir Gusatinsky. Lehden painosmäärä ylittää 20 000. Se ilmestyy sekä tilauspohjaisena että myyntiin ja ilmaisjakeluun. Lehden tarkoituksena on muuttaa venäjänkielisen väestön streotyyppistä mielikuvaa Suomesta niin maan sisällä kuin sen ulkopuolellakin.
Holland-luokka (ulkovartiolaiva)
Holland-luokka on Alankomaiden kuninkaallisen laivaston neljän aluksen muodostama ulkovartiolaivaluokka.
Backtrackin’
Backtrackin’ – 20th Anniversary Edition on Black Sabbath -yhtyeen kokoelma vuodelta 1989. Sen julkaisi Castle Communications, joka omisti tuolloin yhtyeen varhaisen katalogin. Kokoelman kappaleet sijoittuvat vuosille 1970–1975. Albumi julkaistiin alun perin tupla-vinyylinä ja pari vuotta myöhemmin yhden CD:n versiona. Kokoelma ei kuulu yhtyeen viralliseen diskografiaan. A-puoli
B-puoli
C-puoliD-puoli
Hr. Ms. Johan de Witt (L801)
Hr. Ms. Johan de Witt (runkonumero L801) on Alankomaiden kuninkaallisen laivaston Rotterdam-luokan maihinnousualus.
Alus tilattiin Damen Scheldeltä Vlissingenistä. Sen köli laskettiin 18. kesäkuuta 2003 telakkanumerolla 393 ja alus laskettiin vesille 13. toukokuuta 2005. Alus valmistui 26. lokakuuta 2006.
Alus osallistui Suomen rannikolla järjestettyyn BALTOPS 2016 -harjoitukseen.
Uppsalan yliopiston päärakennus
Uppsalan yliopiston päärakennus () on vuonna 1887 valmistunut, Herman Holmgrenin suunnittelema rakennus Uppsalassa Ruotsissa. Rakennus on suojeltu ja sijaitsee kaupungin keskustassa yliopistoalueella tuomiokirkon lähistöllä. Rakennuksessa järjestetään Uppsalan yliopiston luentoja, seminaareja, konferensseja sekä akateemisia seremonioita, kuten promootioita.
Hr. Ms. Rotterdam (L800)
Hr. Ms. Rotterdam (runkonumero L800) on Alankomaiden kuninkaallisen laivaston Rotterdam-luokan maihinnousualus.
Alus tilattiin Damen Scheldeltä Vlissingenistä. Sen köli laskettiin 25. tammikuuta 1996 telakkanumerolla 377 ja alus laskettiin vesille 22. helmikuuta 1997. Alus valmistui 18. huhtikuuta 1998.
Hr. Ms. Mercuur (A900)
Hr. Ms. Mercuur (runkonumero A900) on Alankomaiden kuninkaallisen laivaston sukellusveneiden emälaiva.
Alus tilattiin Damen Scheldeltä Vlissingenistä. Sen köli laskettiin 6. marraskuuta 1985 telakkanumerolla 372 ja alus laskettiin vesille 25. marraskuuta 1986. Alus valmistui 21. elokuuta 1987.
Haller
Haller-nimisiä henkilöitä:
Arvid Söderman
Arvid Söderman (s. 28. syyskuuta 1905 Korsnäs) oli suomalainen ruotsin kielellä kirjoittanut kirjailija.
Heller
Ihmisiä, joiden sukunimi on Heller:
Fiktiivisiä hahmoja:
Muita:
'
Bertel Eklund
Bertel Johannes Eklund ( 28. syyskuuta 1911 Turku – 1984) oli suomalainen opettaja ja ruotsin kielellä kirjoittanut kirjailija.
Eklund valmistui kansakoulunopettajaksi opettajaseminaarista 1934. Hän toimi opettajana Iniössä, Korppoossa, Nauvossa ja Västanfjärdissä kunnes jäi eläkkeelle 1972.
Eklundin vuonna 1945 julkaistun romaanin "Gunnel utmanar ödet" tapahtumapaikkana on Uudenkaarlepyyn opettajaseminaari. Eklund avusti myös 40 vuoden ajan Hufvudstadsbladet-lehteä.
Lentopallon Suomen Cup 2012
Lentopallon Suomen Cupiin 2012 osallistui 18 miesten ja 9 naisten joukkuetta.
Lohkovaihe pelattiin 12. - 14. lokakuuta
Lohkovaihe pelattiin 12. - 15. lokakuuta
Heller (sukunimi)
Heller-nimisiä henkilöitä:
Anna-Maria Haarala
Taimi Ingeborg Lounassalo, kirjailijanimi Anna-Maria Haarala( 20. kesäkuuta 1910 Nastola – 7. elokuuta 1982 Pori) oli suomalainen opettaja ja kirjailija.
Nimellä "Anna-Maria Haarala":
Nimellä "Taimi Okkeri-Lounassalo":
Heller (yhtye)
Heller oli serbialainen ja entinen jugoslavialainen speed/thrash metal -yhtye Belgradista. Se oli ensimmäisiä jugoslavialaisia thrash metal -yhtyeitä sekä maan extreme-musiikin pioneereja.
Kosti Vasa
Kosti Vasa (aiemmin Waldstedt, 5. lokakuuta 1898 Uusikirkko (T.l.) – 22. maaliskuuta 1979 Helsinki) oli rikostutkimuskeskuksen ja myöhemmin keskusrikospoliisin päällikkö sekä poliisineuvos.
Kosti Waldstedtin vanhemmat olivat rovasti August F. Waldstedt ja Aina Katarina Widell.
Waldstedt opiskeli Turun klassisessa lyseossa, kun sisällissota alkoi tammikuussa 1918. Hän vaelsi muutamien luokkatoveriensa kanssa Kankaanpäähän, missä liittyi Porin rykmentin 5. komppaniaan. Pomarkun taisteluun osallistuttuaan Waldstedtista tuli ilman erityistä koulutusta komppaniansa välskärin apulainen, siis lääkintämies. Hän vapautui palveluksesta alaikäisenä vapaaehtoisena 5. toukokuuta 1918. Sodan jälkeen hänet muiden syksyn 1917 kahdeksasluokkalaisten tapaan julistettiin ylioppilaaksi ilman tutkintoa.
Waldstedt aloitti lakitieteen opintonsa Helsingin yliopistossa tammikuussa 1919. Keväällä oli vuorossa asevelvollisuus Santahaminan ilmailupataljoonassa. Opinnot jatkuivat syksyllä 1920 ja hän sai valmiiksi oikeustutkinnon toukokuussa 1923 ja auskultoi tämän jälkeen Turun hovioikeudessa. Varatuomarin arvon hän sai 1927.
Rymättylän kunnan nimismiehenä vuosina 1925–1925 toimiessaan Waldstedt joutui kosketuksiin muun muassa 1. kesäkuuta 1919 voimaan astuneen kieltolain synnyttämän alkoholin salakuljetuksen kanssa. Rymättylän jälkeen Waldstedt toimi Hauhon nimismiehenä. Vuonna 1929 hän muutti sukunimekseen Vasa.
Kosti Vasa avioitui vuonna 1930 sairaanhoitaja "Aino Matilda Roosin" kanssa.
Tehtyään opintomatkan Wieniin ja Dresdeniin Vasa nimitettiin rikostutkimuskeskuksen apulaispäälliköksi vuonna 1930 hänen edeltäjänsä siirtyessä sisäasiainministeriöön. Vasasta tuli 1935 keskuksen päällikkö; samalla apulaispäällikön virka lakkautettiin.
Keskusrikospoliisi perustettiin rikostutkimuskeskuksesta ja Uudenmaan läänin rikospoliisikeskuksesta 30. joulukuuta 1954 annetulla lailla. Kosti Vasa nimitettiin organisaation ensimmäiseksi päälliköksi. Vasa jäi eläkkeelle 5. lokakuuta 1965.
Operaatio Haudegen
Operaatio Haudegen oli toisessa maailmansodassa saksalaisten suorittama sotilasoperaatio, jossa sukellusvene U-307 ja kuljetuslaiva Karl J. Busch kuljettivat ryhmän saksalaisia sotilaita Huippuvuorille tarkoituksenaan ottaa haltuunsa saarilla olleet säähavaintoasemat. Operaatio pantiin toimeen syyskuussa 1944 onnistuneesti. Asemalla olleet saksalaissotilaat pitivät aseman hallussaan 4. syyskuuta 1945 asti, jolloin yhteyden katkettua lopullisesti sotilaat antautuivat saarelle saapuneen norjalaisen hylkeenmetsästyslaivan kapteenille, joka kuljetti sotilaat pois saarelta. Kyseiset saksalaissotilaat olivat viimeiset antautuneet saksalaissotilaat Euroopassa.
Helsinki-Vantaan lentoaseman piiritys
Helsinki-Vantaan lentoaseman piiritys oli loppusyksystä 1977 Helsinki-Vantaan lentoasemalla tapahtunut sotilasoperaatio, jonka tarkoituksena oli suojata lentoasema mahdolliselta terroristi-iskulta. Lentoaseman piiritys oli yksi suurimmista ja salaisimmista toisen maailmansodan jälkeen tapahtuneista suomalaisista sotilasoperaatioista. Piiritys kesti pari päivää ja siitä vaiettiin julkisuudessa täysin.
Loppusyksyllä 1977 Länsi-Saksasta otettiin yhteyttä ja varoitettiin mahdollisesta Punaisen armeijakunnan ("RAF") suunnittelemasta iskusta Lufthansan koneita vastaan Helsingissä. Uhan taustalla oli Lufthansan lennon 181 kaappauksen vapauttaminen erikoisjoukkojen avulla, josta RAF:n tiedettiin suunnittelevan kostoiskua.
RAF:n tiedettiin varastaneen FIM-43 Redeye -olkapääohjuksia, joita voitiin käyttää nousevia ja laskevia koneita vastaan. Uhka otettiin vakavasti. Puolustusvoimat määräsi satoja sotilaita piirittämään Helsinki-Vantaan lentokenttää ja vartiovuorossa oleville jaettiin kovia patruunoita. Piiritys kesti noin pari päivää.
Poliisi suojasi Lufthansan lentoja kentällä vielä vuosi uhkauksen jälkeen.
Etelä-Suomen sotilasläänin esikunnan operatiivisen toimiston päällikkönä toiminut Pekka Visuri kommentoi operaatioita myöhemmin näin: ”Uskallan väittää, että se oli Suomen suurin ja salaisin operaatio, koska siitä ei ole jälkeenpäin puhuttu mitään. Vastaavaa kovaa tilannetta en tiedä Suomessa tapahtuneen, ja olen näitä aika lailla tutkinut.”
Gesellius, Lindgren, Saarinen
Gesellius, Lindgren, Saarinen oli arkkitehtitoimisto, jonka Herman Gesellius, Armas Lindgren ja Eliel Saarinen perustivat vuonna 1896 opiskellessaan Polyteknillisessä opistossa. He valmistuivat vuonna 1897, ja jo seuraavana vuonna toimisto nousi julkisuuteen voittamalla Tallbergin asuintalon suunnittelusta järjestetyn arkkitehtikilpailun. Kansainväliseen tietoisuuteen toimiston nosti vuoden 1900 Pariisin maailmannäyttelyyn suunniteltu Suomen paviljonki.
Toimisto lopetettiin virallisesti vuoden 1905 lopussa, vaikka yhteistyö oli lakannut vuodenvaihteessa 1904–1905. Saarinen työskenteli Geselliuksen kanssa vuoteen 1907 ja sen jälkeen yksin. Lindgren perusti oman toimiston. Gesellius suunnitteli yksin sen jälkeen, kun yhteistyö Saarisen kanssa loppui. Hän sairasti vuodesta 1912 lähtien keuhkosairautta, oleskeli paljon ulkomailla ja kuoli Kirkkonummella 1916.
2 Days to Vegas
2 Days to Vegas on Steel Monkeysin kehityksessä oleva toimintaseikkailupeli. Peli sijoittuu useisiin suuriin kaupunkeihin eri puolella Yhdysvaltoja. Kaikki pelissä tapahtuu 48 tunnin eli kahden päivän aikana.
Pelin uskotaan olevan peruttu, sillä kehitys on kestänyt yli kymmenen vuotta eikä julkaisuajankohtaa ole annettu.
Pelin kehittäminen alkoi vuonna 2003 nykyyän lakkautetuissa Glasgown studioissa. Kun Steel Monkeys lakkautettiin Isossa-Britanniassa, peli siirtyi Valko-Venäjällä, Minskissä sijaitsevan Steel Monkeys -studion kehitettäväksi.
11. helmikuuta 2009 Steel Monkeys ilmoitti, että "2 Days to Vegas" on vieläkin keskeneräinen.
19. heinäkuuta 2012 Steel Monkeys ilmoitti virallisilla verkkosivuillaan (myöhemmin myös Twitter-tilillään), että pelin beeta-versio oli jo melkein valmis ja että halukkaat beeta-testaajat voisivat ottaa heihin yhteyttä heidän verkkosivuillaan olevien yhteystietojen kautta.
Moritz Schreber
Daniel Gottlob Moritz Schreber (15. lokakuuta 1808 Leipzig — 10. marraskuuta 1861 Leipzig) oli saksalainen lääkäri (ortopedi) ja pedagogi, Leipzigin yliopiston opettaja ja Leipzigin parantolan johtaja, siirtolapuutarhaliikkeen innoittaja.
Moritz Schreber opiskeli lääketiedettä Leipzigin yliopistossa ja erikoistui ortopediaan. Hän julkaisi lukuisia kirjoja, jotka käsittelivät lastenkasvatusta ja kaupungistumisen vaikutuksia. Hän suositteli kaupunkien työläisnuorisolle "terveysvoimistelua" ja maalaiselämää, vastusti itsetyydytystä ja kehitteli mekaanisia tukilaitteita ja kiinnikkeitä itsetyydytyksen estämiseksi ja terveen ruumiin kasvattamiseksi. Alice Miller on kutsunut Schreberiä "mustan pedagogiikan" pääedustajaksi, sillä tämän kasvatusmenetelmät perustuivat pakkoon ja lapsen tahdon murtamiseen, jopa vauvojen lyömiseen. Schreber sovelsi ankaria kasvatusmenetelmiä myös omiin lapsiinsa. Hänen vanhin poikansa teki itsemurhan, ja nuoremmasta pojasta Daniel Paul Schreberistä tuli skitsofreenikko.
Siirtolapuutarhaliike sai innoitusta Schreberin kirjoituksista, joissa tähdennettiin ulkoilun merkitystä. Vuonna 1865 Leipzigiin perustettiin ensimmäinen leikkikenttä ja sille annettiin nimi "Schreberplatz" Schreberin muistoksi. Alueelle perustettiin puutarha, aluksi lasten harrastustoimintaa varten, mutta siitä tuli pian kokonaisten perheiden vapaa-ajanviettopaikka, "Schrebergarten".
Metodologinen individualismi
Metodologinen individualismi on sosiologian tutkimussuunta. Se korostaa yksilön valintojen ja yksilön intentionaalisten ja motivationaalisten tekijöiden osuutta sosiaalisissa ilmiöissä.
Metodologinen individualismi näkee yhteiskunnan ja kaikki yhteiskunnalliset ilmiöt yksilöiden tekoina ja valintoina. Yhteiskunnalliset suhteet ovat siten palautettavissa yksilöiden välisiksi face-to-face-suhteiksi. Ajatussuunta ei hyväksy sosiaalisen ilmiön autonomiaa. Tämä on vastakkaista 
sosiologian pääsuuntausten kanssa. Sen sijaan analyyttisen filosofian toiminnan teoria ja monet taloustieteen koulukunnat pitävät metodologista individualismia lähtökohtanaan.
Ontologinen individualismi on metodologista individualismia lievempi kanta. Ontologisen individualismin mukaan yhteiskuntatieteen tutkimuskohde ”viime kädessä” koostuu yksilöistä eli viime kädessä vain yksilöt ovat olemassa yhteiskunnassa. Ontologinen individualismi ei metodologisen individualismin tapaan vaadi sitä, että yhteiskuntatieteen terminologia ei saa eksplisiittisesti viitata mihinkään yliyksilöllisiin seikkoihin kuten luokkaan, ideologiaan tai diskurssiin.
Metodologisen individualismin vastakohta on metodologinen kollektivismi tai holismi. Metodologisen holismin mukaan yksilön toimintaa tulee selittää yhteiskunnallisten rakenteiden kautta.
50 Cent: Blood on the Sand
50 Cent: Blood on the Sand on Swordfish Studiosin kehittämä kolmannen persoonan ammuntapeli, jonka THQ julkaisi PlayStation 3:lle ja Xbox 360:lle vuonna . Peli on jatko-osa vuonna 2005 julkaistulle "ille".
Pelissä pelataan räppäri 50 Centillä. Yhteistyöhahmoksi valitaan yksi G-Unit-yhtyeen jäsen, joko Tony Yayo, Lloyd Banks tai Dj Whoo Kid. Jokainen yhtyejäsen on perehtynyt eri taistelutekniikkaan. Yhteistyöhahmo on joko pelin ohjaama tai verkon välityksellä toisen pelaajan ohjaama.
Peli sijoittuu nimeämättömän Lähi-idän maan sota-alueelle, jonne 50 Cent ja G-Unit on palkattu esiintymään konserttiin. Konsertin järjestäjä Answar kuitenkin kieltäytyy maksamasta heille kymmenen miljoonan dollarin käteisenä lupaamaansa palkkaa. Sen sijaan Answar antaa heille timanteilla ja helmillä peitetyn ihmisen pääkallon. Terroristiryhmä Kamal kuitenkin varastaa pääkallon, ja 50 Cent (ja yksi pelaajan valitsema G-Unitin jäsen) päättävät hankkia sen takaisin keinolla millä hyvänsä.
Mayuko Hagiwara
Mayuko Hagiwara (; s. 16. lokakuuta 1986 Maebashi) on japanilainen maantie- ja ratapyöräilijä. Hän on edustanut vuodesta 2013 Wiggle-Honda-joukkuetta. Aiemmin hänen seuransa oli Cycle Base Asahi Racing.
Hagiwara voitti vuonna 2005 Aasian-mestaruuskilpailuissa hopeaa ratapyöräilyn pisteajossa, ja seuraavana vuonna hän sai Aasian kisojen kultamitalin maantieajossa ja voitti myös Okinawan ympäriajon. Hän oli Aasian-mestaruuskilpailuissa kolmas aika-ajossa 2008 ja sijoittui kolmanneksi myös Japanin-mestaruuskilpailujen maantieajossa. Hagiwara vei Japanin-mestaruuden maantieajossa 2009, ja 2010 hän oli ykkönen sekä aika- että maantieajossa. Hän oli Aasian-mestaruuskilpailujen hopealla Sharjahissa 2010 aika-ajossa.
Hagiwara uusi maansa mestaruuskilpailujen tuplakullan vuosina 2011 ja 2012. Hän sijoittui toiseksi Thaimaan ympäriajon kokonaiskilpailussa 2012, mutta joutui keskeyttämään lajissa Lontoossa samana vuonna pidetyissä olympialaisissa. Hän oli kolmas Japanin-mestaruuskilpailujen maantieajossa 2013. Hän voitti kotimaansa mestaruuden sekä maantie- että aika-ajossa 2014. Hän saavutti 2015 Aasian-mestaruuskilpailuissa hopeaa aika-ajossa ja voitti Japanin-mestaruuden maantieajossa. Hän voitti 2015 myös kuudennen etapin naisten "Italian ympäriajossa", Giro Rosassa ja kolmannen etapin Tour de Bretagnessa.
Acceleration of Suguri X Edition
Acceleration of Suguri X Edition on vuonna 2011 julkaistu japanilainen taistelupeli, jonka on julkaissut japanilainen Rockin 'Android. Se tehtiin pelattavaksi vain Playstation 3 Networkissa.
Jämsen
Jämsen tai Jämsén on muun muassa seuraavien henkilöiden sukunimi:
Gibraltarin Suuri synagoga
Gibraltarin Suuri synagoga eli Kahal Kadosh Sha'ar HaShamayim () on vanhin Gibraltarilla toimiva synagoga eli juutalaisten kokous-, rukous- ja kouluhuone. Se on alkujaan rakennettu 1700-luvun alkupuolella.
Utrechtin rauhansopimuksessa oli pykälä, joka kielsi juutalaisia tai muslimeita asettumasta Gibraltarille. Kun kauppasuhteet lämpenivät vuonna 1717, espanjalaiset huomasivat että britit antoivat juutalaisten kauppiaiden toimia alueella. Naapurisovun ylläpitämiseksi juutalaiset karkotettiin. Heidän sallittiin kuitenkin palata vähitellen, ensin sallittiin korkeintaan kolmen kuukauden oleskelu, ja lopulta kaikista rajoitteista luovuttiin 1700-luvun loppupuolella.
Gibraltarille palanneet juutalaiset tarvitsivat paikan hartauden harjoittamaiselle, ja vuonna 1724 Gibraltarin kuvernööri William Hargrave antoi kauppias Isaac Nettolle joutomaata Engineer Lanen varrelta. Netto rakennutti sinne vajan, jota alettiin käyttää synagogana. Alkuperäinen vaja tuhoutui vuoden 1766 tulvissa. Sen tilalle rakennettiin uusi, joka vaurioitui espanjalaisten tulituksessa vuosien 1779–1783 piirityksen aikana. Vuonna 1812 sattui tulipalo, jonka jälkeen synagogaa uusittiin jälleen. Silloin siihen rakennettiin nykyinen holvikatto.
Nykyisen synagogarakennuksen osoite on Engineer Lane 47-49. Rakennus on koristeltu värikkäillä laatoilla ja takorautaisilla kaiteilla. Lattiat ovat marmoria ja huonekalut tummaa puuta.
Petri Karjalainen (jääkiekkovalmentaja)
Petri Karjalainen (s. 9. kesäkuuta 1980 Oulu) on suomalainen jääkiekkovalmentaja, joka toimii Mestisjoukkue Rovaniemen Kiekon päävalmentajana.
Karjalainen toimi Sveitsin Nationalliga A:ssa (nyk. "National League A") pelanneen HC Davosin videovalmentajana vuosina 2005–2008. Kaudeksi 2008–2009 hän siirtyi SM-liigajoukkue Oulun Kärppien apuvalmentajaksi Matti Alatalon johtamaan valmennustiimiin. Myös siellä Karjalaisen päävastuualueeseen kuului videotyö. Hän voitti SM-hopeaa keväällä 2009. Kärppien erotettua marraskuussa 2010 päävalmentaja Mikko Haapakosken myös Karjalainen sai lähteä valmennustiimistä. Karjalainen sai kuitenkin jatkaa Kärppien organisaatiossa, kun hän siirtyi loppukaudeksi 2010–2011 puolestaan Kärppien SM-liigajoukkueen apuvalmentajaksi siirtyneen Jari Laukkasen tilalle joukkueen A-nuorten päävalmentajaksi.
Kaudeksi 2011–2012 Karjalainen siirtyi kaksivuotisella sopimuksella Hämeenlinnan Pallokerhon A-nuorten päävalmentajaksi, mutta hän teki jo kesäkuussa 2011 sopimuksen KHL-joukkue Metallurg Magnitogorskin kanssa, jonne Karjalainen siirtyi apuvalmentajaksi Aleksandr Barkoville. Lokakuussa kuitenkin sekä Barkov että Karjalainen saivat potkut joukkueen valmennuksesta. Karjalainen siirtyi marraskuussa toisen KHL-joukkueen, Sibir Novosibirskin videovalmentajaksi.
Karjalainen siirtyi kaudeksi 2012–2013 vuoden mittaisella sopimuksella Mestis-joukkue Heinolan Peliittojen päävalmentajaksi. Kesäkuussa 2012 hänet pestattiin myös Suomen alle 20-vuotiaiden maajoukkueen apuvalmentajaksi Harri Rindellin johtamaan valmennustiimiin. Huhtikuussa 2013 Karjalainen teki vuoden mittaisen jatkosopimuksen Peliittojen kanssa kaudeksi 2013–2014, jolloin hän jatkaa myös alle 20-vuotiaiden maajoukkueen Karri Kiven johtamassa valmennusryhmässä.
Kaudeksi 2014–2015 Karjalainen siirtyi 1+1-vuotisella sopimuksella SM-liigan nousijajoukkue Vaasan Sportin apuvalmentajaksi Tomek Valtosen johtamaan valmennustiimiin.
Kaudella 2017–2018 Karjalainen toimii Mestiksessä pelaavan RoKi:n päävalmentajana.
Gibraltarin Pieni synagoga
Gibraltarin Pieni synagoga (Esnoga Chica tai Ets Hayim) on Gibraltarilla toimiva synagoga eli juutalaisten kokous-, rukous- ja kouluhuone.
Vuonna 1724 Gibraltarin kuvernööri William Hargrave antoi kauppias Isaac Nettolle tontin, johon nousi Gibraltarin Suuri synagoga. Sitä hallitsivat pohjoisesta tulleet sefardijuutalaiset, jotka olivat olleet pitkään kontaktissa kristittyjen kanssa ja siten tottuneet melko muodollisiin jumalanpalveluksiin. Osa Gibraltarin juutalaisista oli kuitenkin kotoisin islaminuskoisesta Marokosta, missä juutalaiset olivat joutuneet kokoontumaan kodeissa ja vastaavissa epävirallisissa tiloissa. Heidän rukouskulttuurinsa oli kehittynyt epämuodolliseksi, ja he karsastivat "hollantilaisiksi" kutsumiaan Suuren synagogan menoja. Niinpä marokkolaistaustaiset alkoivat kokoontua Netton perustamassa talmud-koulussa torin varrella. Tämä muutettiin myöhemmin synagogaksi. Sitä kututaan nykyisin joko talmud-koulun nimellä Ets Hayim tai yksinkertaisesti Pieneksi synagogaksi ("Esnoga Chica").
Rakennus vaurioitui pahoin espanjalaisten tulituksessa vuosien 1779–1783 piirityksen aikana, ja rakennettiin sen jälkeen uudelleen. Sen osoite on Irish Town 91.
Ace Combat: Assault Horizon
Ace Combat: Assault Horizon on Ace Combat -pelisarjan peli, jonka julkaisi Project Aces ja julkaisi Namco Bandai Games. Peli julkaistiin PlayStation 3:lle ja Xbox 360:lle.
Tarinan on kirjoittanut kirjailija Jim DeFelice. Peli sijoittuu vuoden 2015 loppuun ja 2016 alkuun. Tarina lähtee liikkeelle everstiluutnantti William Bishopin, Yhdysvaltojen ilmavoimien johtajan painajaisesta, kun joukko useita tuntemattomia viholliskoneita hyökkää, mutta ne kaikki ammutaan yksi kerrallaan alas, kunnes salaperäinen lentäjä näkyy. Bishop ammutaan alas ja koneesta ulos tultuaan tulee järkiinsä. Hypätessään laskuvarjolla hän näkee samaisen pilotin, jonka on tarkoitus murhata Bishop. Silloin Bishop herää. Samaan aikaan kaksi helikopterilaivuetta, Nomad ja Shooter, ovat menossa itään, Afrikkalaiseen kaupunkiin taistelemaan kapinallisten joukkoja, jotka kutsuvat itseään "SRN":ksi, vastaan. Helikopterit onnistuvat kukistamaan kapinallisten vastarinnan ja poistamaan suurimman osan heistä kaupungista, mutta silloin tulee suuri räjähdys kuin tyhjästä ja ottaa alas useimmat helikopterit ja saa miehistöt loukkaantumaan. Vaikka kyseiset miehistöt palaavat lähellä sijaitsevaan liittoutuneiden tukikohtaan, huomio kääntyy takaisin Bishopiin, joka on majoittunut pesään. Myöhemmin paljastuu, että Warwolf, Nomad ja Shooter Squadrons ovat kaikki osa 108 Task Forcea, suurta monikansallista YK:n sotilaallista voimaa, joka koostuu Naton ja Venäjän joukoista, jotka lähetettiin pysäyttämään SRN, jotka uhkaavat Itä-Afrikassa. Jännitteitä puhkeaa lisää, kun Venäjän ja Naton joukot, erityisesti Naton kenraali Pierre La Pointe ja Venäjän kenraali Ivan Stagleishov. Muut sotilaat ja lentäjät palvelivat erittäin mielellään amerikkalaisia virkaveljiään, kuten Venäjän majuri Sergei Illich. Illich ystävystyi nopeasti Bishopin ja tämän siipimiehen José "Guts" Gutierrezin kanssa.
Titan (Blizzard Entertainment projekti)
Titan oli projektin nimi MMOG-lajityypin pelistä (myös MMO), jota kehitti Blizzard Entertainment. Spekulointi pelistä alkoi vuonna 2007. Yhtiö on julkaissut hyvin vähän informaatiota pelistä. Toistaiseksi on vahvistettu vain että peli on täysin uusi konseptitasolla ja se on ollut pelattavissa vuodesta 2011. Toukokuussa 2013 Blizzard kertoi suurista teknologia- ja suunnittelumuutoksista peliin ja siirsi 100:sta työntekijästä 70 muihin projekteihin, kunnes projektin ydinryhmä on saanut muutostyöt tehtyä.
Vuonna 2007 käyttäjät Blizzardin Internet foruumilla spekuloivat että peli oli jo kehityksessä sen jälkeen, kun yhtiö olis julkaissut työpaikkailmoituksia hahmojen ja ympäristöjen kehitykseen osallistuvien taiteilijoiden avoimista paikoista, kuvaillen projektia "seuraavan sukupolven MMO peliksi", joka oli "huippusalainen". Blizzardin yhteisövastaava vahvisti että työpaikkailmoitukset liittyivät julkistamattomaan peliin, joka ei ole lisäosa maailman suosituimmalle MMO-pelille, "World of Warcraftille". Activision Blizzardin toimitusjohtaja Bobby Kotick, Blizzardin operatiivinen johtaja Paul Sams ja Blizzardin toimitusjohtaja Mike Morhaime kaikki vahvistivat vuonna 2008 että kyseessä oli uusi peli. Luottamuksellinen projektiaikataulu julkistettiin ilman yhtiön hyväksyntää marraskuussa 2011. Se näytti projektin nimeltä ""Titan"" jolle oli annettu julkaisupäivämäärä vuoden 2013 viimeiselle neljännekselle. Blizzardin Kiinan yleismanageri joko erosi tai erotettiin tämän vuodon jälkeen.
Vuoden 2010 "Spike Video Game Awards palkintojenjaossa", Blizzardin yhteisperustaja Frank Pearce kertoi peliblogi Destructoidille, että pelistudio oli aloittanut puhumaan uudesta pelistä rekrytointityökaluna. Morhaime puhui pelistä suurmalkaisesti paneelikeskustelussa vuonna 2011 D.I.C.E. Summit tapahtumassa. Hän sanoi että yhtiön kaikkein kokeneimmat MMO-kehittäjät työskentelivät projektin parissa. Hän selitti että he käyttivät vuosien kokemuksia "World of Warcraft"in parista ja painotti pelaajien yhteistyön tärkeyttä tuntemiensa ihmisten kanssa tuntemattomien sijaan. Morhaime uskoi että World of Warcraft ja Titan, julkistuksessaan, tulevat elämään rinnakkaiseloa MMO-markkinoilla. Hän oli tehnyt samankaltaisen lausunnon jo vuonna 2008 kertoessaan yhdysvaltalaiselle "Wired"-lehdelle, että peli tulisi olemaan niin erilainen, että se ei kilpailisi toisen yhtiön MMO-pelin kanssa.
Maaliskuussa 2011 Sams antoi haastattelun Gamasutralle ja paljasti että peli oli pelattavissa ja kertoi visiosta, jonka mukaan projektin pelin olisi tarkoitus kasvaa vielä 10, 15 tai 20 vuodenkin kuluttua julkistuksestaan ja asettaa uusia ennätyksiä toimialalla. Syyskuuhun 2012 mennessä kehitystiimi oli kasvanut pienistä konseptikehitykseen erikoistuneista tiimeistä yli 100 hengen projektitiimiksi. Blizzardin pelisuunnittelun varatoimitusjohtaja Rob Pardo sanoi että peli oli "keskellä kehitystään tässä vaiheessa."
Kuurnan voimalaitos
Kuurnan voimalaitos sijaitsee Pielisjoessa Kontiolahden kunnan Paiholan kylässä. Voimalaitos valmistui vuonna 1971. Sen rakennutti Kuurnan Voima Oy, jonka omistavat nykyisin Pohjois-Karjalan Sähkö Oy (89 %) ja Joensuun kaupunki (11 %).
Pielisjoen voimarakentaminen kytkeytyi ennen kaikkea teollisuuden sähköntarpeeseen. Pohjois-Karjalassa tukevan jalansijan omistaneet Enso-Gutzeit Oy ja Oy Kaukas Ab tutkivat aktiivisesti maakunnan vesivoimavaroja, ja molemmat yhtiöt olivat mukana Pamilon voimalaitoksen vuonna 1955 rakentaneessa Pamilo Oy:ssä. Molemmat metsäyhtiöt tutkituttivat yhdessä mahdollisuudet Pielisjoen koko putouskorkeuden hyödyntämiseen, mutta helpommaksi ratkaisuksi todettiin kahden erillisen voimalaitoksen, Kaltimon ja Kuurnan rakentaminen. Koskiosuuksia vaihtamalla yhtiöt selkeyttivät vesivoimaomistuksiaan Pielisjoessa. Sen myötä Oy Kaukas Ab pääsi rakentamaan joen yläjuoksulla Kaltimon voimalaitoksen vuonna 1958.
Kuurnan suunnalla päävastuun kantoi Enso-Gutzeit Oy. Metsäyhtiöt markkinoivat hanketta kuitenkin myös Pohjois-Karjalan Sähkö Oy:lle ja Joensuun kaupungille, jotka lähtivät mielellään hankkeeseen mukaan. Osapuolet perustivat Kuurnan Voima Oy:n syksyllä 1958. Yhtiön osakkeista Enso-Gutzeit Oy:llä oli 55,66 %, Oy Kaukas Ab:lla 27,50 %, Joensuun kaupungilla 11,03 % ja Pohjois-Karjalan Sähkö Oy:llä 5,81 %.
Voimalaitoksen rakentamisen aloittamista viivästyttivät vaikeudet padotusaltaita varten tarvituissa maanhankinnoissa. Vesivoiman lisärakentaminen oli myös joutumassa hienoiseen vastatuuleen ja koko hankkeen pelättiin jäävän ydinenergiaan liittyneiden suunnitelmien jalkoihin. Tällöin voimalaitoksen sijasta olisi rakennettu ainoastaan uittosulku. Toisaalta hankkeen puolesta vaikutti aluepoliittiset näkökohdat, olihan Itä-Suomi synkkää työttömyysaluetta.
Työt päästiin aloittamaan vasta 1. marraskuuta 1967. Valtionlainoituksen ehtona oli työllistämisohjelma, jonka mukaisesti työtä rytmitettiin kausityöttömyyttä tasaavaksi. Valtaosa rakentajista olikin Pielisjoen rantakunnista. Kaikkiaan työlupia kirjoitettiin rakennusaikana 1 325 työntekijälle. Itse voimalaitoksen rakentamisen lisäksi hankkeeseen kytkeytyi mittavia väylä- ja muita rakennustöitä esimerkiksi Haapavirran kohdalla ja aivan Joensuun tuntumassa Utrankoskilla. Voimalaitoksen II-koneisto liitettiin valtakunnanverkkoon koekäytön jälkeen 2. heinäkuuta 1971 ja I-koneisto vastaavasti 19. elokuuta 1971. Jäljellä olleet maanrakennus- ja eräät velvoitetyöt saatiin käytännössä päätökseen vuoden 1972 loppuun mennessä.
Barons Courtin metroasema
Barons Court on Lontoon metron asema Hammersmith and Fulhamin alueella Lontoossa Yhdistyneessä kuningaskunnassa. Asema on District Linen ja Piccadilly Linen käytössä ja sijaitsee Lontoon matkakortin maksualueella 2. Se avattiin 9. lokakuuta 1905.
Jääpallon Maakuntasarja 1945
Jääpallon kolmanneksi korkein sarjataso, Maakuntasarja, pelattiin ensimmäistä kertaa vuonna 1945. Maakuntasarja oli aiemmin ollut toiseksi korkeimman sarjatason nimitys sotien välisellä kaudella 1941. Sarja pelattiin alueellisissa lohkoissa, ja lohkovoittajat nousivat seuraavaksi kaudeksi Suomensarjaan.
Lohkovoittajat nousivat Suomensarjaan.
Galaksienvälinen tähti
Galaksienvälinen tähti (eli intergalaktinen tähti) on tähti, joka on karannut kotigalaksinsa gravitaatiosta ja matkaa itsenäisesti galaksienvälisessä avaruudessa.
Yleinen uskomus, että tähtiä voi esiintyä vain galakseissa, kumoutui galaksienvälisten tähtien löytymisellä vuonna 1997. Ensimmäiset havaittiin Neitsyen galaksijoukossa, missä niitä arvioidaan olevan 10 (biljoona).
Syytä näiden tähtien karkaamiseen galakseistaan ei tarkkaan vielä tunneta, mutta paras teoria esittää kahden galaksin törmäämistä syyksi sille, että suunnaton määrä tähtiä sinkoutuu galaksienväliseen avaruuteen.
Toisen teorian mukaan (kuva alla) supermassiiviset mustat aukot aiheuttavat tähtien poistumisen.
Vuonna 1997 Hubble-avaruusteleskooppi löysi suuren joukon intergalaktisia tähtiä Neitsyen tähtijoukosta. Toinen ryhmä karanneita galaksienvälisiä tähtiä löydettiin Sulatusuunin galaksijoukosta.
Näiden tähtien tarkkaa massaa ei tiedetä; on arvioitu niiden muodostavan jopa 10 prosenttia Neitsyen galaksijoukon tähdistä. Galaksienväliset tähdet voivat siten olla massiivisempia kuin yksikään galaksijoukon 2 500 galaksista. Tähdet ovat kirkkaita punaisia jättiläisiä, eli ne ovat elinkaarensa loppupäässä.
Galaksienväliset tähdet sijaitsevat noin 300 000 valovuoden etäisyydellä lähimmästä galaksista.
Monisha Kaltenborn
Monisha Kaltenborn (s. Monisha Narang, 10. toukokuuta 1971) on itävaltalainen autourheilupäällikkö, Sauberin Formula 1 -tallin entinen toimitusjohtaja ja entinen tallipäällikkö (2013–2017). Lisäksi hän omisti 33,3 % osuuden tallista kesään 2016 saakka. Hänestä tuli vuonna 2013 F1-historian ensimmäinen nainen tallipäällikkönä.
Kaltenborn on syntynyt Dehradunissa Intiassa. Hän muutti perheensä kanssa Wieniin ja hankki näin Itävallan kansalaisuuden. Hän työskenteli Sauberin F1-tiimissä vuosina 2000–2017. Kaltenborn toimi aluksi tallin lakiosaston päällikkönä ja sitten myös tallin toimitusjohtajana vuosina 2010–2012. Kun tallin perustaja Peter Sauber ilmoitti lokakuussa 2012 vetäytyvänsä tallipäällikön tehtävistään, hän antoi vastuun Kaltenbornille. Peter Sauber on pysynyt kuitenkin tallin puheenjohtajana. Kalterborn erosi vuoden 2017 kesäkuussa tallista jouduttuaan erimielisyyksiin uusien omistajien kanssa.
Jeet Thayil
Jeet Thayil (s. 1959 Kerala) on intialainen runoilija ja kirjailija. Hän on julkaissut muun muassa neljä kokoelmaa: "These Errors Are Correct" (Tranquebar, 2008), "English" (2004, Penguin India, Rattapallax Press, New York, 2004), "Apocalypso" (Ark, 1997) ja "Gemini" (Viking Penguin, 1992). Thayilin ensimmäinen romaani, "Narcopolis" (Faber & Faber, 2012), oli ehdolla vuoden 2012 Booker-palkinnon saajaksi.